Hídnak ütközött egy teherhajó a Panama-csatornán - videó
Origo2020.06.26. 13:31
Nekiment és összedöntötte a gamboai vasúti híd egy szakaszát egy teherhajó Panamában, a csatornán való átkelés közben, számol be a gCaptain.
A ciprusi zászló alatt közlekedő MV Bluebill egyelőre nem tudni miért ütközött a Gamboánál lévő, Panama egyik fontos infrastrukturális létesítményének számító vasúti hídnak, és okozott abban komoly károkat.
A híd része az ország vasúthálózatának, amely biztosítja az utazást Panamán át az Atlanti- és a Csendes-óceán között.
Videó készült a pusztításról.
A Panama-csatorna működését felügyelő helyi hatóság azt nyilatkozta, alaposan kivizsgálják az esetet.
Azt közölték, a hajóforgalmat a baleset nem befolyásolja, biztosított a Csatornán való átkelés lehetősége.
Nem ez az első baleset a gamboai hídnál. 2012-ben egy másik teherhajó tartott jelentős sebességgel a híd felé, ám akkor még az utolsó pillanatban - néhány méterrel az ütközés előtt - sikerült megállnia. Erről videó is készült:
Panamagazdaságteherhajóhídátkelés